Babelscape/SREDFM huggingface dataset:
Phare

Το πρόγραμμα Phare ήταν ένα από τα τρία προενταξιακά μέσα που χρηματοδοτούνταν από την Ευρωπαϊκή Ένωση με σκοπό την ενίσχυση των υποψήφιων χωρών της Κεντρικής και Ανατολικής Ευρώπης στην προετοιμασία τους για ένταξη στην ΕΕ. Αφορούσε κυρίως μέτρα δημιουργίας θεσμών (και συναφείς επενδύσεις) καθώς και μέτρα που αποσκοπούσαν στην προώθηση της οικονομικής και κοινωνικής συνοχής, περιλαμβανομένης και της διασυνοριακής συνεργασίας. Το πρόγραμμα αυτό υπαγόταν στη ΓΔ Διεύρυνσης.

Αρχικά το Phare δημιουργήθηκε το 1989 ως "Πολωνία και Ουγγαρία: Βοήθεια για την Ανοικοδόμηση των Οικονομιών τους" (το οποίο ανταποκρίνεται στα αγγλικά και γαλλικά ακρώνυμα Poland and Hungary: Assistance for Restructuring their Economies, PHARE). Το πρόγραμμα επεκτάθηκε ώστε να καλύψει τις οκτώ από τις δέκα χώρες της διεύρυνσης του 2004: τις Τσεχία, Εσθονία, Ουγγαρία, Λετονία, Λιθουανία, Πολωνία, Σλοβακία και Σλοβενία καθώς και τις χώρες που προσχώρησαν το 2007 (Βουλγαρία και Ρουμανία) σε μια περίοδο σαρωτικών οικονομικών αναδιαρθρώσεων και πολιτικών αλλαγών. Phare σημαίνει φάρος στα γαλλικά.

Ως το 2000 ορισμένες χώρες των Δυτικών Βαλκανίων (Αλβανία, Πρώην Γιουγκοσλαβική Δημοκρατία της Μακεδονίας και Βοσνία-Ερζεγοβίνη) ωφελούνταν επίσης από το πρόγραμμα. Όμως από το 2001 το πρόγραμμα CARDS παρείχε βοήθεια σε αυτές τις χώρες.

Ύστερα από την πρόσκληση που απηύθυνε το Συμβούλιο της Κοπεγχάγης το 1993 στις χώρες της Κεντρικής και Ανατολικής Ευρώπης να υποβάλουν αίτηση ένταξης, η παρεχόμενη από το Phare βοήθεια αναπροσανατολίστηκε σε αυτόν τον σκοπό, περιλαμβανόμενης και μιας σημαντικής επέκτασης της στήριξης για επενδύσεις στις υποδομές. Η προενταξιακή έμφαση του Phare τέθηκε σε εφαρμογή το 1997, σε απάντηση της έναρξης της διεύρυνσης από το Συμβούλιο του Λουξεμβούργου. Οι πόροι του Phare εστιάζουν εξολοκλήρου σε προενταξιακές προτεραιότητες που υπογραμμίζονται στους Οδικούς Χάρτες και τις Εταιρικές Σχέσεις Προσχώρησης, οι οποίες καθιερώνουν τις συνολικές προτεραιότητες που πρέπει να ακολουθήσει μια χώρα για να προετοιμαστεί για ένταξη και τους διαθέσιμους πόρους που θα την βοηθήσουν να το πράξει. Το Εθνικό Πρόγραμμα για την Υιοθέτηση του Κεκτημένου αποτελεί το χρονοδιάγραμμα μιας υποψήφιας χώρας στην προετοιμασία της για ένταξη. Υπολογίζει το χρόνο και το κόστος των απαραίτητων προπαρασκευαστικών ενεργειών για την ένταξη και τις επιπτώσεις για το προσωπικό και τους χρηματοδοτικούς πόρους.
Στέφανος Τηλικίδης

Ο Στέφανος Τηλικίδης (1923 - 1995) ήταν Έλληνας ποιητής, θεατρικός συγγραφέας και πεζογράφος.
Όσκαρ Μίνα

Ο Όσκαρ Μίνα ("Oscar Mina") είναι πολιτικός του Αγίου Μαρίνου. Έγινε Κυβερνών Διοικητής την 1η Απριλίου του 2009 για θητεία ενός εξαμήνου, ως και τις 30 Σεπτεμβρίου 2009. Συνδιοικητής του είναι ο Μάσιμο Τσένκι. Ανήκει στο Χριστιανοδημοκρατικό Κόμμα.
L-Innu Malti

L-Innu Malti (στα ελληνικά "Ο Ύμνος της Μάλτας") είναι ο εθνικός ύμνος της Μάλτας. Είναι γραμμένος υπό τη μορφή προσευχής προς το Θεό. Συνθέτης του είναι ο Ρόμπερτ Σάμιουτ (Robert Samut) και στιχουργός ο Ντουν Καρμ Ψάιλα (Dun Karm Psaila).
Παλίμψηστο του Εφραίμ του Σύρου

Το Παλίμψηστο του Εφραίμ του Σύρου (Λατ. "Codex Ephraemi Rescriptus") είναι ένας μεσαιωνικός χειρόγραφος κώδικας που περιέχει τα βιβλία της Καινής Διαθήκης και ένα μέρος των βιβλίων της Παλαιάς Διαθήκης.

Συμβολίζεται με το C ή το 04, ενώ φυλάσσεται στην Εθνική βιβλιοθήκη της Γαλλίας στο Παρίσι, όπου καταγράφεται ως "Gr. 9".

Ο κώδικας είναι γραμμένος σε κεφαλαιογράμματη τετραγωνισμένη ελληνική γραφή και χρονολογείται στα μέσα του 5ου αιώνα. Η διάσταση της κάθε σελίδας είναι 33x27 εκατοστά. Το υλικό των φύλλων είναι εξαιρετικής ποιότητας περγαμηνή ("vellum"). Το κείμενο της Καινής Διαθήκης καλύπτει 145 φύλλα .

thumb|right|200px|Matt. 1,2-18 (Tischendorf facsimile)
Εθνικό Κέντρο Βιβλίου

Το Εθνικό Κέντρο Βιβλίου (Ε.ΚΕ.ΒΙ.) δημιουργήθηκε το 1994 στην Αθήνα, με σκοπό να συμβάλλει στην ενίσχυση και την προώθηση του βιβλίου στην Ελλάδα. Υπάγεται, εποπτεύεται και επιχορηγείται από το Υπουργείο Πολιτισμού. Η εύρυθμη λειτουργία του Ε.ΚΕ.ΒΙ. οφείλεται στη συμβολή ανθρώπων, οι οποίοι απασχολούνται επαγγελματικά στο χώρο του βιβλίου και των εκδόσεων εντός της χώρας.
Όμηρος Πέλλας

Ο Όμηρος Πέλλας (λογοτεχνικό ψευδώνυμο του Οδυσσέα Γιαννόπουλου) (1921-1962) ήταν Έλληνας πεζογράφος και δοκιμιογράφος.
Ευστράτιος Δημητρίου

Ο Ευστράτιος Δημητρίου ή Demetrio Stratos (Αλεξάνδρεια, 22 Απριλίου 1945 – Νέα Υόρκη, 13 Ιουνίου 1979) ήταν Έλληνας τραγουδιστής, συνθέτης, στιχουργός, πολυοργανίστας και μουσικός ερευνητής, συνιδρυτής και τραγουδιστής του ιταλικού progressive rock, jazz fusion μουσικού συγκροτήματος AreA – International POPular Group, γνωστότερων ως Area ή AreA(Αρέα).
Αζαλί Ασουμανί

O Αζαλί Ασουμανί (1 Ιανουαρίου 1959) είναι πολιτικός από τις Κομόρες, πρόεδρος της χώρας από τον Μάιο του 2016. Νωρίτερα διετέλεσε ξανά πρόεδρος, από το 1999 ως το 2006. Κατέλαβε την εξουσία με πραξικόπημα στα τέλη Απριλίου του 1999 και αναδείχθηκε νικητής στις πολυκομματικές εκλογές του 2002.
Ζέλικο Γιοκσίμοβιτς

Ο Ζέλικο Γιοκσίμοβιτς ("Жељко Јоксимовић", 20 Απριλίου 1972) είναι Σέρβος τραγουδιστής και συνθέτης.
Άρτσιμπαλντ Τζόζεφ Κρόνιν

Ο Άρτσιμπαλντ Τζόζεφ Κρόνιν ("Archibald Joseph Cronin", 19 Ιουλίου 1896 - 6 Ιανουαρίου 1981), γνωστός και ως A. Tζ. Κρόνιν, ήταν Σκωτσέζος ιατρός και συγγραφέας.

Γεννήθηκε στις 19 Ιουλίου του 1896 στο Κάρντρος του Ντανμπαρτονσάιρ. Σπούδασε στην Ακαδημία του Ντανμπάρτον και στο Πανεπιστήμιο της Γλασκώβης από όπου πήρε πτυχίο Ιατρικής. Αφού εργάστηκε σε διάφορα νοσοκομεία, το 1921 παντρεύτηκε την Ανιές Μαίρη Γκίμπσον (επίσης γιατρό) άρχισε να ασκεί την Ιατρική σαν ελεύθερος επαγγελματίας στη Νότια Ουαλία. Αργότερα εγκαταστάθηκε στο Λονδίνο. Το 1930 ύστερα από κάποιο κλονισμό της υγείας του αποσύρθηκε για ανάρρωση σε ένα αγρόκτημα κοντά στο Ινβεραρέι. Εκεί μέσα σε τρεις μήνες έγγραψε το πρώτο του βιβλίο "Hatter's Castle". Το βιβλίο γνώρισε εκπληκτική επιτυχία, μεταφράστηκε σε πέντε γλώσσες και του έδωσε την ευκαιρία να εγκαταλείψει την Ιατρική και ν' αφοσιωθεί στην μυθιστοριογραφία. 

Μερικά από τα πιο γνωστά έργα του είναι τα: "Το Κάστρο" (1931), "Τα αστέρια κοιτάζουν τη γη" (1935), "Το κάστρο" (1937), "Τα κλειδιά της βασιλείας" (1941), "Τα άγουρα χρόνια" (1944), "και Τα ώριμα χρόνια" (1948). Ο Άρτσιμπαλντ Τζόζεφ Κρόνιν πέθανε στις 6 Ιανουαρίου 1981 σε ηλικία 85 ετών.
Διεθνής Συνεταιριστική Συμμαχία

thumb|Παλαιό λογότυπο
Η Διεθνής Συνεταιριστική Συμμαχία ("International Co-operative Alliance – ICA") ιδρύθηκε το 1895. Το ιδρυτικό της συνέδριο έγινε στο Λονδίνο, µε τη συμμετοχή εκπροσώπων των συνεταιριστικών κινημάτων της Αργεντινής, της Αυστραλίας, του Βελγίου, της Γαλλίας, της Γερμανίας, της Δανίας, του Ηνωμένου Βασιλείου, των Ηνωμένων Πολιτειών, της Ινδίας, της Ιταλίας, των Κάτω Χωρών, της Ουγγαρίας, της Ρωσίας και της Σερβίας. Στο ιδρυτικό συνέδριο, καθορίστηκαν οι πρώτοι στόχοι της Ένωσης, που ήταν ο συντονισμός για την προώθηση, την ανάπτυξη, τον καθορισμό και την υπεράσπιση των Συνεταιριστικών Αρχών.
Μιγκέλ Μαριάνο Γκόμες

Ο Μιγκέλ Μαριάνο Γκόμες ι Άριας (6 Οκτωβρίου 1889 – 26 Οκτωβρίου 1950), ήταν Κουβανός πολιτικός και 12ος πρόεδρος της χώρας για επτά μήνες το 1936. 

Ο Γκόμες ήταν γιος του δεύτερου προέδρου της χώρας, Χοσέ Μιγκέλ Γκόμες. Γεννήθηκε στο Σάνκτι Σπίριτους της Κούβας και διετέλεσε για αρκετές θητείες στη Βουλή των Αντιπροσώπων της Κούβας, ενώ το 1926 εξελέγη δήμαρχος Αβάνας. Καθώς συμμετείχε στην εξέγερση εναντίον της κυβέρνησης το 1931, εξορίστηκε στη Νέα Υόρκη και επέστρεψε στην Κούβα το 1933 μετά την έκπτωση του Χεράρδο Ματσάδο από το προεδρικό αξίωμα. Το 1934, εξελέγη και πάλι δήμαρχος Αβάνας.
Ακολούθησαν χρόνια πολιτικής αστάθειας κατά τα οποία ο Γκόμες κατόρθωσε να εκλεγεί πρόεδρος της χώρας. Η θητεία του ξεκίνησε στις 20 Μαΐου του 1936 και έληξε το Δεκέμβριο του ίδιου έτους όταν κατηγορήθηκε και εκδιώχθηκε από την προεδρία από μία ομάδα στην οποία συμμετείχε και ο μελλοντικός δικτάτορας Φουλχένσιο Μπατίστα. Ο Γκόμες τότε κατέφυγε στις Ηνωμένες Πολιτείες της Αμερικής και επέστρεψε στην Κούβα το 1939. Το 1940, ήταν και πάλι υποψήφιος για τη δημαρχία της Αβάνας αλλά ηττήθηκε από τον Ραούλ Μενοκάλ. Μετά από την ήττα του αυτή αποσύρθηκε από την πολιτική ζωή της χώρας.

Παντρεύτηκε με τη Σεραφίνα Ντιάγο και απέκτησαν τρεις κόρες, τη Σεραφίνα, τη Γκρασιέλα και τη Σεραφίνα Γκόμες ι Ντιάγο. Φοίτησε σε ένα σχολείο Ιησουϊτών στο Σιενφουέγος και αργότερα σπούδασε νομική.

O Μιγκέλ Μαριάνο Γκόμες πέθανε στην Αβάνα το 1950 σε ηλικία 61 ετών μετά από μακροχρόνια ασθένεια.
Νικολά Φλαμέλ

Ο Νικολά Φλαμέλ (γαλλικά: "Nicolas Flamel", 1330 ή 1340 - 22 Μαρτίου 1418) ήταν Γάλλος γραμματικός, συγγραφέας καθώς και έμπορος χειρογράφων και επίπλων. Αργότερα κυκλοφόρησε η φήμη ότι βρήκε την Φιλοσοφική Λίθο και ότι παρασκεύασε το μαγικό φίλτρο της αιωνιότητας. Εργάστηκε σε συνεργασία με την επίσης αλχημίστρια σύζυγό του Περνέλη.

Ένα αλχημικό βιβλίο, δημοσιευμένο στο Παρίσι το 1612 με το όνομα "Livre des figures hiéroglypiques" και στο Λονδίνο το 1624 με τ' όνομα "Exposition of the Hieroglyphicall Figures" αναφέρονταν στον Νικολά Φλαμέλ. Στην εισαγωγή του εκδότη περιγράφεται η έρευνα του Φλαμέλ για την Φιλοσοφική Λίθο. Σύμφωνα στην εισαγωγή αυτή, ο Φλαμέλ είχε κάνει στόχο της ζωής του να αποκρυπτογραφήσει το κείμενο που αγόρασε.
Ωδείο της Μόσχας

Το Ωδείο της Μόσχας (ρώσικα: Московская государственная консерватория имени П. И. Чайковского) είναι εξέχον ωδείο της Ρωσίας. Ιδρύθηκε το 1866 από τον Νικολάι Ρουμπινστάιν (αδελφό του διάσημου Ρώσσου πιανίστα και συνθέτη, Άντον Ρουμπινστάιν, ο οποίος ίδρυσε το Ωδείο της Αγίας Πετρούπολης το 1862) και τον Πρίγκηπα Νικολάι Πέτροβιτς Τρουμπέτζκοϊ. 

Στο ωδείο είχε διοριστεί από την αρχή ο Πιότρ Ιλίτς Τσαϊκόφσκι ως καθηγητής θεωρίας και αρμονίας, θέση την οποία κράτησε μέχρι το 1878 περίπου. Από το 1940 το ωδείο φέρει το όνομα του Τσαϊκόφσκι.
Τατζιντέν Μπεν Σαΐντ Μασούντε

Ο Τατζιντέν Μπεν Σαΐντ Μασούντε ("Tadjidine Ben Said Massounde", 1933 - 29 Φεβρουαρίου 2004) ήταν πολιτικός από τις Κομόρες. Χρίστηκε αρχηγός κυβερνήσεως το 1996 και υπηρεσιακός πρόεδρος από το 1998 ως την ανατροπή του σε πραξικόπημα.
Καλλιάνασσα

Στην ελληνική μυθολογία με το όνομα Καλλιάνασσα είναι γνωστή μία από τις 50 Νηρηίδες, δηλαδή τις θυγατέρες του Νηρέα και της Δωρίδας. Η Καλλιάνασσα είναι μία από τις 32 Νηρηίδες που αναφέρονται στην "Ιλιάδα" (ραψωδία Σ, στίχος 46), ότι ήρθαν να θρηνήσουν μαζί με τη Θέτιδα από τα βάθη της θάλασσας στην ακτή της Τρωάδας για τον μελλοντικό θάνατο του γιου της Αχιλλέα.
Μουσά Τοϊμπού

Ο Μουσά Τοϊμπού (Moussa Toybou, 1962-) είναι πολιτικός από τα νησιά Κομόρες, πρόεδρος του αυτόνομου νησιού του Ανζουάν από το 2008 ως τις 23 Μαΐου 2009 και έπειτα Κυβερνήτης, από το 2009 ως το 2011.
Μονή Οσίου Λουκά

Η Μονή Οσίου Λουκά, η Αγιά-Σοφιά της Ρούμελης , είναι οικισμός της κοινότητας Στειρίου Βοιωτίας, χτισμένη σε υψόμετρο 430 μ. στις δυτικές υπώρειες του Ελικώνα.Αποτελεί ένα από τα σημαντικότερα μνημεία της μεσοβυζαντινής τέχνης και αρχιτεκτονικής και περιλαμβάνεται στον κατάλογο μνημείων παγκόσμιας κληρονομιάς της UNESCO από κοινού με τα άλλα δύο σωζόμενα μοναστήρια της μεσοβυζαντινής περιόδου στην Ελλάδα, τη Νέα Μονή και τη Μονή Δαφνίου. Ο Όσιος Λουκάς είναι ωστόσο μεγαλύτερος και διαφέρει από το Δαφνί και τη Νέα Μονή στο ότι είναι αφιερωμένος σε ένα μοναδικό Όσιο, τον Όσιο Λουκά τον Στειργιώτη (29 Ιουλίου 896 – 7 Φεβρουαρίου 953).
Νατζίμπ Ραζάκ

Ο Νατζίμπ Ραζάκ ("Yang Amat Berhormat Dato' Seri Haji Mohd Najib bin Tun Haji Abdul Razak", 23 Ιουλίου 1953-) είναι πολιτικός από τη Μαλαισία, ο 6ος πρωθυπουργός της ασιατικής χώρας από τις 3 Απριλίου του 2009 ως τις 10 Μαΐου 2018. Υπηρέτησε προηγούμενα στο αξίωμα του αντιπροέδρου της κυβέρνησης, από τις 7 Ιανουαρίου του 2004 ως το 2009 και του υπουργού Οικονομικών. Είναι μέλος της Εθνικής Οργάνωσης των Ηνωμένων Μαλαίων (UMNO) και σημερινός πρόεδρός της.
Άγγελος Γεωργάτος

Ο Άγγελος Γεωργάτος (1907-1969) ήταν Έλληνας πολιτικός. Διορίστηκε από τους Γερμανούς δήμαρχος Αθηναίων στις 2 Αυγούστου 1941 και μέχρι τις 11 Οκτωβρίου 1944, ύστερα από την παραίτηση του καθηγητή Κωνσταντίνου Μέρμηγκα. Προηγουμένως ήταν δημοτικός σύμβουλος και γραμματέας του Δημοτικού Συμβουλίου.

Γεννήθηκε στην Αθήνα το 1907 και ήταν γιος ενός από τους γνωστότερους υποδηματοποιούς της Αθήνας, που είχε το κατάστημά του στην οδό Σταδίου. Μετά τις σπουδές του στο Πανεπιστήμιο Αθηνών και στο εξωτερικό ασχολήθηκε με τον εργοδοτικό συνδικαλισμό και έγινε πρόεδρος του Βιοτεχνικού Επιμελητηρίου Αθηνών. 

Ως δήμαρχος Αθηναίων ανέπτυξε έντονη δραστηριότητα ιδρύοντας τα δημοτικά συσσίτια, που καθημερινά σίτιζαν περί τις 80.000 άτομα, κυρίως όμως τα παιδικά συσσίτια που έσωσαν πολλά παιδιά. Το έργο του ως δημάρχου υπό Κατοχή είχε αναγνωρισθεί από διάφορες παρατάξεις γι' αυτό και μεταπολεμικά δόθηκε το όνομά του σε μια πλατεία της Αθήνας, στην περιοχή των Ιλισίων.

Λίγο πριν από το τέλος της Κατοχής είχε λάβει μέρος στις διαπραγματεύσεις που διεξήγαγαν οι Γερμανοί με εκπροσώπους του Συμμαχικού Στρατηγείου Μέσης Ανατολής, προκειμένου να μη θιγεί η πρωτεύουσα κατά την αποχώρηση των Γερμανών. Για τις υπηρεσίες του αυτές ο στρατάρχης Αλεξάντερ τον είχε παρασημοφορήσει.

Ο Γεωργάτος πέθανε στις 27 Μαΐου του 1969, από συγκοπή καρδιάς, ενώ γευμάτιζε σε εστιατόριο.
Γιάννης Θωμάκος

Ο Γιάννης Θωμάκος είναι Έλληνας αθλητής της υδατοσφαίρισης που αγωνίζεται στον Πανιώνιο. Γεννήθηκε στις 14 Μαρτίου 1977 στην Αθήνα. Έχει ύψος 1,83 μ., βάρος 87 κ. και αγωνίζεται στη θέση του περιφερειακού. Είναι διεθνής με την Εθνική Ελλάδας από το 1994.
Amar Shonar Bangla

Το Amar Shonar Bangla (Χρυσή μου Βεγγάλη) (στα βεγγαλικά: আমার সোনার বাংলা) είναι ένα τραγούδι του 1906 με συνθέτη και στιχουργό τον Ραμπιντρανάθ Ταγκόρ. Οι πρώτοι 10 στίχοι καθιερώθηκαν το 1972 ως ο εθνικός ύμνος του Μπανγκλαντές.

Η λέξη "shonar" στην κυριολεξία σημαίνει "φτιαγμένο από χρυσάφι", όμως στο τραγούδι "shonar Bangla" μπορεί να ερμηνευτεί ως ύμνος της πολυτιμότητας της Βεγγάλης ή ότι κάνει αναφορά στους αγρούς πριν την συγκομιδή. Το τραγούδι γράφτηκε το 1906 στη διάρκεια της περιόδου Μπανγκαμπάνγκα ("Bôngobhôngo" - το 1905, όταν χωρίστηκε από τη βρετανική κυβέρνηση η Βεγγάλη σε δύο τμήματα ανάλογα με τη θρησκεία). Το τραγούδι αυτό, όπως και άλλα, υμνεί το ενωτικό πνεύμα της Βεγγάλης.

Ένα ακόμα ποιήμα του Ταγκόρ ("Jana Gana Mana") καθιερώθηκε ως εθνικός ύμνος της Ινδίας.
ΟΚ Σαμπντόρια

thumb|120px|Παλαιό λογότυπο

Η ΟΚ Σαμπντόρια (ιταλικά: "UC Sampdoria") είναι ιταλική ποδοσφαιρική ομάδα με έδρα την πόλη Γένοβα. Η ομάδα ιδρύθηκε το 1946 με τη συνένωση δύο ομάδων των Σαμπιερνταρενέσε και Αντρέα Ντόρια που ήδη υπήρχαν από τη δεκαετία του 1890. Η ομάδα αγωνίζεται στο γήπεδο Λουίτζι Φερράρις, το οποίο μοιράζεται με την συμπολίτισσα Τζένοα.
Γιώργος Ρέππας

Ο Γιώργος Ρέππας είναι Έλληνας αθλητής της υδατοσφαίρισης που αγωνίστηκε στη Βουλιαγμένη, τον Πανιώνιο και τον Παναθηναϊκό, στη θέση του τερματοφύλακα. Γεννήθηκε στις 11 Δεκεμβρίου 1974 στην Αθήνα, έχει ύψος 1,89 μ. και είναι διεθνής με την Εθνική Ελλάδας. Είναι πτυχιούχος από το Οικονομικό Πανεπιστήμιο Αθηνών και αξιωματικός στο Λιμενικό Σώμα.
Κώστας Κοκκινάκης

Ο Κώστας Κοκκινάκης (Γιάννενα, 9 Οκτωβρίου 1975) είναι Έλληνας υδατοσφαιριστής. Έχει ύψος 1,93 μέτρα και βάρος 103 κιλά και αγωνίζεται στη θέση του αμυντικού. Υπήρξε διεθνής με την Εθνική Ελλάδας με την οποία πήρε μέρος σε δυο Ολυμπιάδες. Είναι παρών στις πισίνες του ελληνικού πρωταθλήματος τα τελευταία είκοσι χρόνια, αποτελώντας έναν από τους παλαιότερους εν ενεργεία αθλητές της υδατοσφαίρισης.
Κώστας Φλέγκας

Ο Κώστας Φλέγκας είναι Έλληνας αθλητής της υδατοσφαίρισης που αγωνίζεται στη θέση του τερματοφύλακα. Έχει αγωνιστεί την Εθνική Ελλάδας. Γεννήθηκε στις 17 Ιουλίου 1988 στην Αθήνα, έχει ύψος 1,90 μ., βάρος 89 κ. και παίζει στον Πανιώνιο. Είναι πτυχιούχος του τμήματος Νομικής του Πανεπιστημίου Αθηνών.
Γιώργος Φαμέλης

Ο Γιώργος Φαμέλης (γενν. 19 Αυγούστου 1967) είναι παλαίμαχος ποδοσφαιριστής, με καριέρα στην ΑΕΚ και στον Πανιώνιο και νυν προπονητής.
Ανδρέας Λαγωνικάκης

Ο Ανδρέας Λαγωνικάκης (γενν. 1972) είναι παλαίμαχος διεθνής ποδοσφαιριστής, που αγωνίστηκε με επιτυχία στον Πανιώνιο, στον ΠΑΟ και στη Ραπίντ Βιέννης. Ήταν μεσοεπιθετικός αλλά είχε την ικανότητα να αγωνίζεται µε επιτυχία σε πολλές θέσεις αποτελώντας ένα χρήσιμο εργαλείο στα χέρια του εκάστοτε προπονητή του καθώς µπορούσε να προσφέρει πολλές λύσεις.
Φεδερίκο Λαρέδο Μπρου

Ο δρ. Φεδερίκο Λαρέδο Μπρου ("Federico Laredo Brú", 23 Απριλίου 1875, Ρεμέδιος, Λας Βίγιας – Ιούλιος 1946, Αβάνα) ήταν Κουβανός δικηγόρος και ο 13ος πρόεδρος της χώρας από το 1936 έως και το 1940. Ήταν παντρεμένος με τη Λεονόρ Μόντες.
Athens Airways

H Athens Airways ή Αθηναϊκές Αερογραμές ήταν ελληνική αεροπορική εταιρεία που ιδρύθηκε το 2008 και δραστηριοποιούνταν σε δρομολόγια εντός του ελλαδικού χώρου. Η εταιρεία παρέδωσε την άδεια λειτουργίας της στην Υπηρεσία Πολιτικής Αεροπορίας στις 31 Ιανουαρίου 2011, σταματώντας και επίσημα τη λειτουργία της. Ήταν η τρίτη ελληνική αεροπορική εταιρεία μετά τις Olympic Air και Aegean Airlines που εκτελούσε τακτικά δρομολόγια εσωτερικού.
Γκόραν Τούφεγκτζιτς

Ο Γκόραν Τούφεγκτζιτς (Σερβικά: Горан Туфегџић), είναι Σέρβος προπονητής και τέως παίκτης ποδοσφαίρου. Γεννήθηκε στο Πόζαρεβατς, της Δημοκρατίας της Σερβίας. Είναι επί του παρόντος προπονητής της εθνικής ομάδας του Κουβέιτ.
Αμπνταλά Μοχάμετ

Ο Αμπνταλά Μοχάμετ ("Abdallah Mohamed", απεβίωσε στις 3 Φεβρουαρίου 2000) ήταν πολιτικός από τα νησιά Κομόρες. Υπήρξε πρωθυπουργός της χώρας του τη δεκαετία του 1970. Ανήκε στο κόμμα Δημοκρατική Ένωση των Κομορών (UDC). Ήταν ανεψιός του Μοχάμετ Αχμέτ, πολιτικής προσωπικότητας των νησιών.
Επίσκοπος Σαλώνων Φιλόθεος

Ο Επίσκοπος Σαλώνων Φιλόθεος ήταν ένας από τους επισκόπους που έπαιξαν ρόλο στην εξέγερση της Στερεάς Ελλάδας, στα πλαίσια του Βενετοτουρκικού πολέμου, την περίοδο 1684-1699.
Παιδί

|thumb|150px|Παιδί, ο άνθρωπος που δεν σταματά να παίζει
Παιδιά στην [[Ιερουσαλήμ]]
Παιδί ονομάζεται ο άνθρωπος από τη γέννηση μέχρι και την εφηβεία του, δηλαδή από 1 ως 12 ετών. Ο νομικός ορισμός του παιδιού γενικά αναφέρεται στον ανήλικο, δηλαδή σε ένα πρόσωπο μικρότερο από την ηλικία ενηλικίωσης. Η λέξη παιδί μπορεί επίσης να περιγράφει τη σχέση των τέκνων σε σχέση με τους γονείς τους στα πλαίσια μίας οικογένειας ή να προσδιορίζει την συμμετοχή σε μία φυλή, γενιά ή θρησκεία. Μπορεί επίσης να προσδιορίζει την ισχυρή επιρροή που προκαλείται από ένα συγκεκριμένο χρόνο, τόπο ή περίσταση, όπως για παράδειγμα η έκφραση «"παιδί των λουλουδιών"», αναφερόμενη στην επιρροή που άσκησε η δεκαετία του 1960 και το κίνημα των Χίπις στη συγκεκριμένη γενιά.
Λεμουρία

thumb|Φανταστική θέση της Λεμουρίας
Η Λεμουρία είναι ένας φανταστικός ισθμός, που υποτίθεται ότι βρισκόταν μεταξύ της σημερινής Ινδίας και της Μαδαγασκάρης. Το όνομα της το έδωσε το 1864 ο γεωλόγος Φίλιπ Σκλάτερ. Προγενέστεροι επιστήμονες, όπως ο βιολόγος Ερνστ Χέκελ, ο γεωλόγος Μέλχιορ Νόιμαϊρ και άλλοι είχαν διατυπώσει την υπόθεση ότι παλαιότερα ένα μέρος ξηράς μεταξύ Νότιας Αφρικής και Ινδίας θα ένωνε τις δύο αυτές ηπείρους. Η θεωρία αυτή εξηγούσε την διάδοση των Λεμούριων, οι οποίοι ζούσαν μόνο στην Ινδία και την Μαδαγασκάρη. Η θεωρία αυτή σήμερα δεν ισχύει, αφού οι γεωτεκτονικές πλάκες, όπως γνωρίζουμε σήμερα, μετακινούνται.
Λαρς Λόκε Ράσμουσεν

Ο Λαρς Λόκε Ράσμουσεν (Lars Løkke Rasmussen) είναι Δανός πολιτικός, πρωθυπουργός της χώρας από τις 28 Ιουνίου 2015. Ήταν ξανά πρωθυπουργός από τις 5 Απριλίου του 2009 ως τις 3 Οκτωβρίου 2011. Κατά τις πρωθυπουργικές θητείες του Άντερς Φογκ Ράσμουσεν, με τον οποίο έχει συνωνυμία, υπήρξε υπουργός Εσωτερικών, Υγείας και Οικονομικών. Ανήκει στο Κόμμα των Φιλελευθέρων (Venstre) του οποίου είναι και προσωρινός πρόεδρος. Εκλέγεται βουλευτής από το 1994.
EuroCup Γυναικών

Το EuroCup Γυναικών (επίσημη ονομασία: "FIBA EuroCup Women", ελεύθερη μετάφραση: "Ευρωκύπελλο Γυναικών") είναι μια ευρωπαϊκή διοργάνωση στο χώρο της γυναικείας καλαθοσφαίρισης, η οποία έκανε πρεμιέρα κατά την αγωνιστική περίοδο 2002-2003. Διαδέχτηκε το Κύπελλο Λιλιάνα Ρονκέτι, του οποίου αποτελεί το άκρως αντίστοιχο. Συνεπώς, αποτελεί τη δεύτερη σε σπουδαιότητα διασυλλογική οργάνωση σε ευρωπαϊκό επίπεδο μετά την Ευρωλίγκα. Διοργανώτρια αρχή είναι η FIBA Europe.

Ακολουθώντας το μοντέλο της Ευρωλίγκας, το EuroCup υιοθέτησε το σύστημα του Final Four για την ανάδειξη του νικητή συλλόγου. Αυτό είχε διάρκεια από την αρχή του θεσμού το 2003 μέχρι και το 2005. Την επόμενη χρονιά το σύστημα αυτό εγκαταλείφθηκε, επαναφέροντας την κλασική φόρμουλα του Κυπέλλου Ρονκέτι, εκείνη του διπλού τελικού με αγώνα εντός κι εκτός για καθεμία ομάδα.
Στάσις

Η πόλη Στάσις αναφέρεται μονάχα από τον Στέφανο Βυζάντιο: "Στάσις, πόλις περσική επί πέτρης μεγάλης, ήν είχεν Αντίοχος ο Σελεύκου". 

Εδώ λογικά θα αναφερόταν στον Αντίοχο Α΄ Σωτήρα, ο οποίος όπως και ο πατέρας του Σέλευκος Α΄ αντιμετώπιζαν προβλήματα με την ημιαυτόνομη Περσίδα. Σε αυτό συνεπικουρεί και η ονομασία της πόλεως που σημαίνει επανάσταση, οπότε θα κτίστηκε είτε από Πέρση στασιαστή, είτε πιθανότατα από κάποιον εκ των δύο πρώτων Σελευκιδών. Επί των πρώτων χρόνων βασιλείας του Αντιόχου Α΄, κάποιοι Ιρανοί ευγενείς ανεξαρτητοποιήθηκαν με έδρα την πόλη Ιστάχρ, από όπου ξεπήδησε αιώνες αργότερα η δυναστεία των Σασσανιδών. Εκτός όμως από τους Πέρσες, είχαν δυσαρεστηθεί και οι Μακεδόνες έποικοι της περιοχής. Ο Σελευκίδης βασιλιάς προέβη σε εκτελέσεις αυτών ενώ οι υπόλοιποι εξοντώθηκαν από σελευκιδικό μακεδονικό στρατό (περ. 3.000). 

Με τον όρο "πόλις" ο Στέφανος θα εννοεί μια οχυρή πόλη πάνω σε μεγάλο βράχο που μπορεί να βρισκόταν επί εμπορικής οδού στην Περσίδα (νότιο Ιράν). Μάλιστα φαίνεται να έκοψε νομίσματα που από νωρίς εξέλιπαν από την νομισματική.
Λαοδίκεια της Περσίδος

Την Λαοδίκεια της Περσίδος (νότιο Ιράν), αναφέρει ο Πλίνιος. Αμέσως μετά ο Ρωμαίος ιστορικός αναφέρει την Περσέπολη, άρα η εν λόγω πόλη βρισκόταν στην ανατολική Περσίδα κοντά στα σύνορα με την Καρμανία. Λογικά ο ιδρυτής της θα ήταν ο Αντίοχος Α' Σωτήρ για να τιμήσει την κόρη του Λαοδίκη.
Λιμπεράκης Γερακάρης

Ο Λιβέριος ή Λιμπεράκης Γερακάρης Γερακαράκος ήταν Μανιάτης πειρατής και μπέης της Μάνης. Πολέμησε την περίοδο του Τουρκοβενετικού πολέμου του 1684-1698, αρχικά με την πλευρά των Τούρκων και στη συνέχεια με την πλευρά των Ενετών.
Tú alfagra land mítt

thumb|Το αρχικό χειρόγραφο με τον ύμνο του 1906.
Tú alfagra land mítt ("Εσύ η ομορφότερη χώρα μου"), (επίσημα τιτλοφορείται Mítt alfagra land), είναι ο εθνικός ύμνος των Φαιρόων Νήσων. Οι στίχοι γράφτηκαν το 1906 από τον Σίμουν αβ Σκάρδι (1872-1942) και η μελωδία είναι του Πέτερ Άλμπεργκ ("Peter Alberg", 1885-1940).
Χέλντερλαντ

<br>
To Χέλντερλαντ (ολλανδικά: ) είναι μια από τις επαρχίες της Ολλανδίας. Βρίσκεται στο κεντρο-ανατολικό μέρος της χώρας. Πρωτεύουσα της επαρχίας είναι το Άρνεμ, αν και οι δύο άλλες μεγάλεις πόλεις, Ναϊμέχεν και Άπελντοορν έχουν μεγαλύτερο αριθμό κατοίκων.

Καλύπτει έκταση 4.975 τ.χλμ. (η μεγαλύτερη επαρχία) από τα οποία, 161 τ.χλμ. είναι επιφάνειες νερού. Έχει συνολικό πληθυσμό 1.975.704 κατοίκων(2006) με πληθυσμιακή πυκνότητα 397 κατοίκων ανά τ.χλμ.
Συμμαχία της Δήλου

"Χάρτης της Δηλιακής Συμμαχίας πριν από την έναρξη του [[Πελοποννησιακός Πόλεμος|Πελοποννησιακού Πολέμου]] το [[431 π.Χ.]]
Η Συμμαχία της Δήλου ήταν μια πολιτική και στρατιωτική ένωση περίπου 150 αρχαίων ελληνικών κρατών-πόλεων κατά τον 5ο αιώνα π.Χ., υπό την ηγεμονία της πόλης των Αθηνών. Ο Θουκυδίδης αναφέρει ότι, τα κίνητρα που ώθησαν τους Ίωνες να στραφούν στην Αθήνα, για να αναλάβει εκείνη επικεφαλής των επιχειρήσεων (και όχι η Σπάρτη) από τη μία η συγγένεια αφού η Αθήνα εθεωρείτο μητρόπολη της Ιωνίας και από την άλλη ο φόβος για τη βιαιότητα που χαρακτήριζε την συμπεριφορά του βασιλιά της Σπάρτης, Παυσανία, καθώς οι Έλληνες της Ιωνίας δεν ήθελαν να τους φέρονται σαν να ήταν δούλοι. Κυρίως λόγος όμως ήταν ότι ο Παυσανίας είχε κατηγορηθεί για προδοσία και για συνεργασία με τον Πέρση βασιλιά Ξέρξη (πράγμα που οδήγησε του Σπαρτιάτες στην εκτέλεσή του). Στόχος της ήταν η περαιτέρω αντιμετώπιση της περσικής απειλής μετά τη νίκη των Ελλήνων στη Μάχη των Πλαταιών προς το τέλος των Μηδικών Πολέμων. Ιδρυμένη το 478 π.Χ., ονομάστηκε έτσι από την αρχική της έδρα, τη νήσο της Δήλου, όπου συναντήσεις διεξάγονταν σε έναν ναό κι όπου τηρούταν το κοινό ταμείο των συμμαχικών πόλεων. Το τελευταίο μεταφέρθηκε στην Αθήνα από τον Περικλή το 454 π.Χ.

Σύμφωνα με τον ιστορικό Θουκυδίδη, επίσημος σκοπός της Συμμαχίας ήταν να «"εκδικηθούν τα δεινά που υπέφεραν λεηλατώντας την επικράτεια του (Πέρση) βασιλέως"». Στην πράξη, ο στόχος αυτός μοιράστηκε σε τρία σχέδια: την προετοιμασία μιας μελλοντικής επιδρομής, την αναζήτηση εκδίκησης από τους Πέρσες και την οργάνωση ενός συστήματος μοιρασιάς των λαφύρων. Τα μέλη της Συμμαχίας ορκίστηκαν να έχουν κοινούς φίλους και εχθρούς και πέταξαν στη θάλασσα σιδερένιες ράβδους ως σύμβολο της μονιμότητας των φιλικών τους αισθημάτων. Οι υποχρεώσεις των μελών γενικά η συμμετοχή τους σε επιχειρήσεις εναντίον των Περσών, και η άμυνα από επιθέσεις αυτών, η πολεμική συνεισφορά σε πλοία και άντρες για την υποστήριξη των επιχειρήσεων από τις μεγαλύτερες πόλεις, ενώ oi μικρές πόλεις πλήρωναν χρήματα, με αυτή με τη μεγαλύτερη συνεισφορά σε ασήμι να είναι η Αίγινα. Κατόπιν, όλο και περισσότερα μέλη προτιμούσαν να πληρώνουν χρήματα, και καθιερώθηκε πάγια απόδοση ποσών.
Νότια Ολλανδία

<br>

H Νότια Ολλανδία (ολλανδικά: ) είναι μια από τις επαρχίες της Ολλανδίας. Βρίσκεται στο δυτικό τμήμα της χώρας και βρέχεται από τη Βόρεια Θάλασσα. Πρωτεύουσα της επαρχίας είναι η Χάγη και μεγαλύτερη πόλη το Ρότερνταμ.

Καλύπτει έκταση 2.818 τ.χλμ. από τα οποία, 585 τ.χλμ. είναι επιφάνειες νερού. Έχει συνολικό πληθυσμό 3.458.875 κατοίκων (2006) με πληθυσμιακή πυκνότητα 1.227 κατοίκων ανά τ.χλμ.

thumb|right|350px|center|Χάρτης με τους δήμους της Νότιας Ολλανδίας
Τζορτζ Αμπέλα

Ο Τζορτζ Αμπέλα (George Abela, στα μαλτέζικα: Ġorġ Abela, 1948-) είναι πολιτικός από τη Μάλτα, που υπηρέτησε ως πρόεδρος από το 2009 ως το 2014. Υπήρξε πρόεδρος της Ποδοσφαιρικής Ένωσης της Μάλτας και στη συνέχεια δραστηριοποιήθηκε στο Εργατικό Κόμμα της χώρας.
Βόρεια Βραβάντη

<br>

H Βόρεια Βραβάντη (ολλανδικά: ) είναι μια από τις επαρχίες της Ολλανδίας. Βρίσκεται στο νότιο τμήμα της χώρας. Συνορεύει στα νότια με το Βέλγιο, τον ποταμό Μεύση στα βόρεια, τη Λιμβουργία στα ανατολικά και τη Ζηλανδία στα δυτικά. Πρωτεύουσα της επαρχίας είναι η πόλη Ντεν Μπος.

Καλύπτει έκταση 4.919 τ.χλμ. από τα οποία, 162 τ.χλμ. είναι επιφάνειες νερού. Έχει συνολικό πληθυσμό 2.415.946 κατοίκων (2006) με πληθυσμιακή πυκνότητα 491 κατοίκων ανά τ.χλμ.
Σβιατοσλάβ Ρίχτερ

thumb|300px|Σβιατοσλάβ Ρίχτερ
Ο Σβιατοσλάβ Τεοφίλοβιτς Ρίχτερ (ρώσικα: "Святослав Теофилович Рихтер", ουκρανικά: "Святосла́в Теофі́лович Рі́хтер", προφορά [svʲɪtɐsˈlaf tʲɪɐˈfʲiləvʲɪtɕ ˈrʲixtər], 20 Μαρτίου 1915 - 1 Αυγούστου 1997) ήταν Σοβιετικός πιανίστας, ευρέως αναγνωρισμένος ως ένας από τους μεγαλύτερους πιανίστες του 20ού αιώνα. Ήταν γνωστός για το βάθος της ερμηνείας του, τη βιρτουόζικη τεχνική του και το τεράστιο ρεπερτόριό του.
Σημαία του Χέλντερλαντ

thumb|right|250px|Σημαία του Χέλντερλαντ
thumb|150px|right|Ο θυρεός της κομητείας Χέλρε
Η σημαία του Χέλντερλαντ αποτελείται από τρεις λωρίδες ίσου μεγέθους. Τα χρώματά της (μπλε, κίτρινο και μαύρο), βασίζονται στα χρώματα της κομητείας Χέλρε.
Η σημαία καθιερώθηκε επίσημα στις 15 Απριλίου του 1953.

Χέλντερλαντ
Κατηγορία:Χέλντερλαντ
Λέσχη Μπίλντερμπεργκ

Η Λέσχη Μπίλντερμπεργκ ή Ομάδα Μπίλντερμπεργκ, είναι μια ανεπίσημη ετήσια διάσκεψη 130 περίπου ατόμων, οι περισσότεροι εκ των οποίων είναι άτομα επιρροής στους τομείς της πολιτικής, των επιχειρήσεων και των τραπεζών. Η συμμετοχή γίνεται μόνο κατόπιν πρόσκλησης. Αυτή η ελίτ ομάδα συνεδριάζει κάθε χρόνο σε πολυτελή ξενοδοχεία και θέρετρα σε όλο τον κόσμο - συνήθως στην Ευρώπη - και μια φορά κάθε τέσσερα χρόνια στις Ηνωμένες Πολιτείες ή τον Καναδά. Η διάσκεψη του 2009 πραγματοποιήθηκε στην Αθήνα, μεταξύ 14-16 Μαΐου.
Πισοδέρι

Το Πισοδέρι είναι χωριό χτισμένο στις πλαγιές του όρους Βαρνούντα σε υψόμετρο περίπου 1.420 μέτρων και αποτελεί τον πιο ορεινό οικισμό του Νόμου Φλώρινας και ανήκει στον Δήμο Πρεσπών. Στην κοινότητα Πισοδερίου ανήκει και ο οικισμός Βίγλα, πολύ γνωστός για τις πολύ χαμηλές θερμοκρασίες που επικρατούν εκεί τον χειμώνα αλλά και για το Χιονοδρομικό Κέντρο που λειτουργεί εκεί.
Αράχωβα

Η Αράχωβα (ή Αράχοβα) είναι ορεινή κωμόπολη της Περιφερειακής Ενότητας Βοιωτίας χτισμένη στις νότιες πλαγιές του Παρνασσού σε υψόμετρο 950 μέτρων. Αποτελούσε έδρα του ομώνυμου δήμου μέχρι τα τέλη του 2010 ενώ με την εφαρμογή του προγράμματος Καλλικράτης εντάχθηκε στον νέο Δήμο Διστόμου-Αράχωβας-Αντίκυρας, του οποίου αποτελεί Δημοτική Ενότητα. Ο πληθυσμός της σύμφωνα με την απογραφή του 2011 είναι 2.657 κάτοικοι.

Αποτελεί δημοφιλές χειμερινό θέρετρο, χάρη στην ύπαρξη χιονοδρομικού κέντρου και τη μικρή της απόσταση από την Αθήνα (153 χιλιόμετρα).
Άιβι Ματσέπε-Κασαμπέρι

Η Άιβι Ματσέπε-Κασαμπέρι ("Ivy Matsepe-Casaburri", 18 Σεπτεμβρίου 1937 - 6 Απριλίου 2009) ήταν Νοτιοαφρικανή πολιτικός. Χρημάτισε υπουργός Επικοινωνιών από το 1999 ως το θάνατό της. Το 2008 για μία ημέρα υπηρέτησε και ως υπηρεσιακή πρόεδρος της χώρας έπειτα από την παραίτηση του προέδρου Τάμπο Μπέκι. Από το 1997 ως το 1999 ήταν πρωθυπουργός της επαρχίας του Ελεύθερου Κράτους της Οράγγης. Ανήκε στο κόμμα του Αφρικανικού Εθνικού Κογκρέσου.
Negaraku

"Negaraku" (που σημαίνει: Η χώρα μου) είναι ο εθνικός ύμνος της Μαλαισίας. Επιλέχθηκε ως εθνικός ύμνος όταν η Μαλαϊκή Ομοσπονδία έγινε ανεξάρτητη από τη Βρετανία το 1957. Η μελωδία αρχικά χρησιμοποιήθηκε ως κρατικός ύμνος του Περάκ.. Η μελωδία χρησιμοποιήθηκε επίσης και σε ένα δημοφιλές τραγούδι της περιόδου εκείνης, το "Terang Bulan"..
Ίντο

Η Ίντο (λατινικά: Ido) είναι μια τεχνητή γλώσσα που δημιουργήθηκε με στόχο να καταστεί παγκοσμίως "δεύτερη γλώσσα" για ομιλητές με διαφορετικές γλωσσικές καταβολές, ως μια γλώσσα ευκολότερη στην εκμάθηση από τις εθνικές γλώσσες. Σε αντίθεση με τα αγγλικά, που είναι μια φυσική και εν πολλοίς ακανόνιστη (με πολλούς ανώμαλους τύπους) γλώσσα, η Ίντο έχει σχεδιαστεί ειδικά για γραμματική, ορθογραφική, και "λεξικογραφική" ομοιομορφία, και για να μην ευνοηθεί κανένας που ενδεχομένως σε άλλη περίπτωση να ήταν ευνοημένος από την κατάσταση λόγω της άνεσης με την μητρική του γλώσσα. Με αυτήν την έννοια, η Ίντο έχει ταξινομηθεί ως μια συνειδητά κατασκευασμένη Διεθνής βοηθητική γλώσσα (conIAL). Πολλά άλλα εγχειρήματα αναθεώρησης εμφανίστηκαν μετά την Ίντο: παραδείγματα όπως η Οξιντένταλ και η Νόβιαλ εμφανίστηκαν μετά, αλλά τα αποτελέσματά τους παραμένουν ακαθόριστα. Σήμερα, η Ίντο είναι μια από τις τρεις βοηθητικές γλώσσες (μαζί με την Εσπεράντο και την Ιντερλίνγκουα) με ένα σημαντικό σώμα κειμένων και μια σχετικά μεγάλη βάση ομιλητών.
Αναπτύχθηκε στις αρχές του 1900, και διατηρεί μια σημαντική υποστήριξη σήμερα, κυρίως στην Ευρώπη. Βασίζεται σε μεγάλο βαθμό στην Εσπεράντο. Εμφανίστηκε για πρώτη φορά το 1907 ως αποτέλεσμα της επιθυμίας για αναθεώρηση θεωρούμενων ατελειών της Εσπεράντο που κάποιοι υποστηρικτές της πίστευαν ότι αποτελούν εμπόδιο για την διάδοσή της ως μια εύκολη στην εκμάθηση 2η γλώσσα. 

Τα ίχνη του ονόματος της γλώσσας εντοπίζονται στην λέξη "ido", που προέρχεται από τα Εσπεράντο και σημαίνει "τέκνο", από την στιγμή που η γλώσσα ήταν "γέννημα" της Εσπεράντο.

Η Ίντο χρησιμοποιεί τα 26 Λατινικά γράμματα που χρησιμοποιούνται και στο "Αγγλικό αλφάβητο" χωρίς την χρήση διακριτικών σημείων. Κι ενώ είναι πλήρως μορφολογικά ομοιόμορφη, η Ίντο ομοιάζει προς τις Ρομανικές γλώσσες στην εμφάνισή της και μερικές φορές εκλαμβάνεται ως Ιταλική ή Ισπανική με την πρώτη ματιά. Η Ίντο σε μεγάλο βαθμό είναι κατανοητή από εκείνους που έχουν μελετήσει την Εσπεράντο, αν και υπάρχουν συγκεκριμένες διαφορές στην παραγωγή των λέξεων, στην γραμματική και την γραμματική λειτουργία των λέξεων, γεγονός που την κάνει κάτι περισσότερο από ένα αναθεωρητικό εγχείρημα της Εσπεράντο. Με αυτήν την έννοια, η Ίντο μπορεί να σταθεί από μόνη της.

Μετά από την καθιέρωσή της, η Ίντο κέρδισε την υποστήριξη (εκτιμήσεις γενικά την υπολογίζουν γύρω στο 20%) από μέλη που ανήκαν στην κοινότητα της Εσπεράντο εκείνη την εποχή, αλλά μετά από τον ξαφνικό θάνατο το 1914 ενός από τα πιο σημαντικά μέλη της, του Λουί Κουτυρά (Louis Couturat), έχασε σε δημοφιλία. Υπήρχαν δύο λόγοι γι΄αυτό: εν πρώτοις, ήταν η ανάδυση περαιτέρω σχισμάτων που πήγαζε από τα ανταγωνιστικά αναθεωρητικά εγχειρήματα. Και κατά δεύτερον, η γενική έλλειψη αναγνώρισης της Ίντο ως υποψήφιας για μια διεθνή γλώσσα. Τα εμπόδια αυτά εξασθένησαν το κίνημα μέχρι την ανάπτυξη του Διαδικτύου, όποτε ξεκίνησε να κερδίζει πάλι την προγενέστερη ικανότητά της για ανάπτυξη.
Αγιάσος

Η Αγιάσος είναι κωμόπολη του νομού Λέσβου. Είναι χτισμένη σε απόσταση 27 χιλιομέτρων από την πόλη της Μυτιλήνης, στο εσωτερικό του νησιού στις πλαγιές του όρους Όλυμπος σε υψόμετρο 460 μέτρων. Αποτελούσε έδρα του ομώνυμου δήμου μέχρι την κατάργησή του το 2010. Σύμφωνα με την απογραφή του 2001 είχε πληθυσμό 2.498 κατοίκους. Σύμφωνα με την απογραφή του 2011 έχει πληθυσμό 2.320 κατοίκους και σύμφωνα με το σχέδιο Καλλικράτης, μαζί με την Καρήνη, τη Μεγάλη Λίμνη και το Σανατόριο ανήκουν στη δημοτική ενότητα Αγιάσου που υπάγεται στο Δήμο Λέσβου.

Η Αγιάσος διατηρεί αναλλοίωτα στοιχεία παραδοσιακής αρχιτεκτονικής και έχει ανακηρυχθεί παραδοσιακός οικισμός. Παρόλο που δεν είναι παραθαλάσσιος οικισμός, έχει μεγάλη τουριστική κίνηση κατά τους καλοκαιρινούς μήνες.

Στην Αγιάσο βρίσκεται η εκκλησία της Παναγίας της Αγιάσου, η οποία γιορτάζει το Δεκαπενταύγουστο. Γίνεται μεγάλο πανηγύρι, ενώ κάτοικοι από όλο το νησί της Λέσβου συρρέουν στην Αγιάσο, ακόμη και διανύοντας τη διαδρομή με τα πόδια. Το μοναστήρι χτίστηκε για να στεγάσει την εικόνα που μετέφερε ο μοναχός Αγάθωνας από την Ιερουσαλήμ. Από την επιγραφή που έφερε η εικόνα («ΜΗΤΗΡ ΘΕΟΥ ΑΓΙΑ ΣΙΩΝ») προέρχεται το όνομα της Αγιάσου. Η φράση Αγία Σιών με την οποία συνήθιζαν να χαρακτηρίζουν την εικόνα και το μοναστήρι οι προσκυνητές παραφθάρθηκε σε Αγιάσων και στη συνέχεια σε Αγιάσος.
Κάστρις

Η Κάστρις (αγγλική προφορά: ˈkæstriːz) είναι πόλη της Αγίας Λουκίας και πρωτεύουσα της νησιωτικής χώρας. Αριθμεί 10.634 κατοίκους, σύμφωνα με στοιχεία του 2001. Η περιφέρεια με το ίδιο όνομα έχει 61.341 κατοίκους (το 2001) και εκτείνεται σε μήκος 30,5 τετραγωνικών χλμ. Η πόλη αποτελεί έδρα της κυβέρνησης και των ανώτατων υπηρεσιών και επιχειρήσεων (εσωτερικών και διεθνών). Το αρχιτεκτονικό της σχέδιο είναι παρόμοιο με της Νέας Υόρκης. Διαθέτει ένα απάνεμο λιμάνι και εξυπηρετείται από λεωφορεία και ταξί. Μεταξύ άλλων έχει και ταχυδρομείο.
Μάχη του Δραγατσανίου

Η Μάχη του Δραγατσανίου ήταν στρατιωτική σύγκρουση ανάμεσα στις δυνάμεις της Φιλικής Εταιρίας και στρατευμάτων της Οθωμανικής Αυτοκρατορίας, στo ευρύτερo πλαίσιo της Ελληνικής επανάστασης του 1821. Έλαβε χώρα στις 19 Ιουνίου του 1821 στο Δραγατσάνι της Βλαχίας.
Βασίλειος Καραβίας

Ο Βασίλειος Καραβίας ή Καραβιάς γεννήθηκε στην Ιθάκη το 1773. Σε νεαρή ηλικία μετέβη στη Ρωσία όπου κατατάχτηκε στο στρατό και έλαβε μέρος στους μεγάλους πολέμους της περιόδου 1806-1812. Έφτασε το βαθμό του ταγματάρχη και αποστρατεύτηκε το 1812. Στη συνέχεια, εγκαταστάθηκε στην ηγεμονία της Μολδαβίας, τιμήθηκε με ανώτερα αξιώματα, μεταξύ των οποίων και αυτό του στρατιωτικού διοικητή του Γαλατσίου, και μυήθηκε στη Φιλική Εταιρεία, από το Στέργιο Πρασά. Αφιέρωσε μάλιστα μεγάλο μέρος της περιουσίας του για την ευόδωση του Εθνικού Σκοπού. Υπήρξε από τους πρωτεργάτες της επανάστασης στη Μολδοβλαχία το 1821, αγωνιζόμενος στο πλευρό του Αλεξάνδρου Υψηλάντη, από τον οποίο έλαβε τον τίτλο του χιλιάρχου και έγινε μέλος του εννεαμελούς Γενικού Βουλευτικού. 

Ο Βασίλειος Καραβίας ήταν ο πρώτος που ανύψωσε την ελληνική σημαία στο Γαλάτσι την 21η Φεβρουαρίου 1821. Επικεφαλής 150 Κεφαλλονιτων, επιτέθηκε στους Τούρκους του Γαλατσίου, τους οποίους ύστερα από πεισματώδη μάχη, ανάγκασε να φύγουν. Ωστόσο, υποστηρίζεται ότι σημειώθηκαν σφαγές αμάχων που προκάλεσαν τη δυσπιστία του ντόπιου πληθυσμού.

Αμφιλεγόμενη ήταν η συμμετοχή του στη μάχη του Δραγατσανίου στις 7 Ιουνίου 1821, όπου ως αρχηγός του ιππικού ενήργησε αυτόβουλα και πρόωρα με αποτέλεσμα να αποτύχει η πρώτη του επίθεση κατά των Τούρκων. Στη συνέχεια η υποχώρησή του Καραβία με τους ιππείς του προς τα ορεινά, άφησε τον Ιερό Λόχο, ο οποίος είχε κινηθεί προς βοήθειά του, χωρίς υποστήριξη ιππικού με συνέπεια περικυκλωμένος από τον τουρκικό στρατό να αποδεκατιστεί.

Μετά την καταστροφή της μάχης του Δραγατσανίου, ο Βασίλειος Καραβίας κατέφυγε στην Αυστρία. Αργότερα επέστρεψε στην Ελλάδα, όπου και πέθανε στη Σύρο το 1830.
Αθανάσιος Μινόπουλος

Ο Αθανάσιος Μινόπουλος (1874-1962) ήταν Έλληνας Μακεδονομάχος που έδρασε στην περιοχή της Χαλκιδικής.
Βέρβενα

Τα Βέρβενα (ή Βέρβαινα ή η Βέρβενα, γνωστά και με το μη ορθό Άνω Βέρβενα) είναι ορεινό χωριό της Κυνουρίας στο Νομό Αρκαδίας, το οποίο έχει χαρακτηριστεί παραδοσιακός οικισμός. Είναι χτισμένα στις βόρειες πλαγιές του όρους Πάρνωνα σε υψόμετρο 1.160 μέτρων, αποτελώντας τον ορεινότερο οικισμό του. Απέχουν 20 χιλιόμετρα από την Τεγέα Αρκαδίας, 35 χιλιόμετρα από την Τρίπολη και 45 χιλιόμετρα από το Αστρος. Οι κάτοικοι διαμένουν το καλοκαίρι και κατά τους χειμερινούς μήνες μεταφέρονται στο Άστρος, στα Κάτω Βέρβενα, στο Ξηροπήγαδο, στο Κιβέρι αλλά -σε μικρότερο βαθμό- και στους γύρω οικισμούς.
Ασκεναζί

Ασκεναζίτες (εβραϊκά: אַשְכְּנַזִים) αποκαλούνται τα μέλη των εβραϊκών κοινοτήτων στη δυτική και ανατολική Ευρώπη.
Μαρία Ρεζάν

Η Μαρία Ρεζάν (4 Μαΐου 1921 – 3 Ιανουαρίου 2004) ήταν Ελληνίδα δημοσιογράφος που έγινε γνωστή από τη σταδιοδρομία της σε διάφορες εφημερίδες και στο ραδιόφωνο, κυρίως από την ραδιοφωνική εκπομπή της στην ΕΡΤ "Μια ώρα έτσι, χωρίς πρόγραμμα".
Κινναβαρίτης

Ο κινναβαρίτης (αγγλ. cinnabar) είναι σημαντικό ορυκτό του υδραργύρου. Το όνομά του προέρχεται από την περσική λέξη "zinjifrah", η οποία, πιθανώς, σήμαινε «το αίμα του δράκοντα». Στην αρχαιότητα και μέχρι τον Μεσαίωνα με το όνομα «κιννάβαρι» φερόταν μια φυτική χρωστική. Έχει χημικό τύπο HgS (θειούχος υδράργυρος).

Ανευρίσκεται σε υδροθερμικές φλέβες χαμηλών θερμοκρασιών, αποτιθέμενος σε όλες τις κατηγορίες των πετρωμάτων και κοντά σε θερμές πηγές. Συνδέεται με αυτοφυή υδράργυρο, ερυθρά σανδαράχη, σιδηροπυρίτη, μαρκασίτη, αντιμονίτη, 
βαρύτη, δολομίτη και ασβεστίτη,

Εξαλλοιώνεται, σχετικά εύκολα, προς αυτοφυή υδράργυρο, καλομέλανα (Hg2Cl2) και μοντροϋδρίτη (Montroydite, οξείδιο του υδραργύρου, HgO). Αποτελεί το κύριο ορυκτό για την παρασκευή υδραργύρου.

Ως υδραργυρούχο ορυκτό είναι δηλητηριώδες αν καταποθεί και ακόμη και η σκόνη του, αν θραυσθεί, είναι επικίνδυνη όταν εισπνέεται. Δεν πρέπει, επίσης, να θερμανθεί, καθώς αναδίδει δηλητηριώδεις ατμούς υδραργύρου. Δεν διαλύεται στο νερό και, ως εκ τούτου, θεωρείται υλικό χαμηλής τοξικότητας, όταν βρίσκεται σε σχηματισμένους μεγάλους κρυστάλλους. Οι γαιώδεις παραλλαγές του, όμως, συχνά περιέχουν αυτοφυή υδράργυρο (προϊόν εξαλλοίωσης), που τις κάνουν επικίνδυνες.

Απαντά σε πολλές περιοχές της Γης. Μεταξύ αυτών είναι οι πολιτείες Όρεγκον, Τέξας, Αρκάνσας και Καλιφόρνια των ΗΠΑ, η περιοχή Almaden στην Ισπανία, η Ίδρια (Idrija) στην Σλοβενία και τα όρη Άβαλα κοντά στο Βελιγράδι (Σερβία). Επίσης στην επαρχία Χιουνάν της Κίνας και στην περιοχή Ντόνετσκ της Ουκρανίας.

Στην Ελλάδα ανευρίσκεται στα μεταλλεία Λαυρίου και συγκεκριμένα στο ορυχείο Καμάριζας και στο μεταλλείο «Αδάμη Νο 2».
Black Metal

Το black metal είναι είδος metal μουσικής. Έχει ρίζες από κλασικές thrash μπάντες όπως οι Sodom, οι Destruction αλλά και οι Celtic Frost, οι Bathory, οι Venom κ.α. To λεγόμενο "δεύτερο κύμα" του black metal, που ήταν το πρώτο πλήρως συνειδητοποιημένο (οι ίδιες οι μπάντες πλέον χρησιμοποιούν τον όρο black metal), γεννήθηκε στη Νορβηγία, κυρίως απ' τους Mayhem και, αν και τα σκανδιναβικά συγκροτήματα συνεχίζουν να έχουν αρκετά μαζική σκηνή, το είδος έχει διαδοθεί σε όλο τον κόσμο. Το Black Metal έχει πολλές φορές αντιμετωπισθεί με εχθρότητα από τη mainstream μουσική κουλτούρα λόγω των μισανθρωπικών και αντιχριστιανικών απόψεων που έχει η πλειοψηφία των black metal μουσικών. Επίσης πολλοί από τους πρωτοπόρους του είδους έχουν συνδεθεί με εμπρησμούς εκκλησιών και δολοφονίες. Για αυτούς τους λόγους και άλλους το black metal θεωρείται ένα underground είδος μουσικής. Επιπρόσθετα μερικοί black metal καλλιτέχνες έχουν συνδεθεί με εθνικοσοσιαλιστικές απόψεις είτε με ρητή δήλωση υπαγωγής ή θεματολογικά.
Εθνικό Πάρκο Σχινιά Μαραθώνα

Το Εθνικό Πάρκο Σχινιά Μαραθώνα βρίσκεται στην Αττική και στην πεδιάδα του Μαραθώνα, στην ομώνυμη περιοχή. Απέχει από την Αθήνα 40 περίπου χιλιόμετρα ΒΑ και αποτελεί το σημαντικότερο παράκτιο οικοσύστημα της Αττικής, ενώ παρουσιάζει και εξαιρετικό ενδιαφέρον ως τοπίο και βασίζεται σε μια ευαίσθητη υδατική ισορροπία. Η έκταση του είναι 13,84 τετρ.χλμ (συμπεριλαμβάνεται ο θαλάσσιος χώρος). Αποτελείται από το δάσος της Κουκουναριάς, το Μέγα Έλος, τη Χερσόνησο Κυνοσούρα, την ακτή και τη θαλάσσια ζώνη. Στο παρελθόν ο υγροβιότοπος αποτελούσε τμήμα του παράκτιου σταθμού επικοινωνιών Κάτω Σουλίου των ΗΠΑ (στην περιοχή και μέχρι τις αρχές του ΄90 λειτουργούσαν η Αμερικάνικη Βάση Ν. Μάκρης & Κάτω Σουλίου). Αποτελεί σημαντικό φυσικό και οικονομικό πόρο υπερτοπικής σημασίας καθώς κάθε χρόνο προσελκύει χιλιάδες επισκέπτες με σκοπό την αναψυχή (απόλαυση ακτών, κολύμπι, θαλάσσια σπορ στη συντριπτική τους πλειονότητα), την παρατήρηση πτηνών και την απόλαυση τοπίου.
Ιστορικά ο χώρος ταυτίζεται με το πεδίο της Μάχης του Μαραθώνα, και συγκεκριμένα με το στρατόπεδο των Περσών, ενώ το Τρόπαιο της Μάχης βρίσκεται σε πολύ κοντινή απόσταση.

Διοικητικά ανήκει στο Δήμο Μαραθώνα, οικονομικά στην Εφορία Παλλήνης, αρμόδια δασική υπηρεσία είναι το Δασαρχείο Καπανδριτίου, Δικαστικά στο Ειρηνοδικείο Μαραθώνα (έδρα Καπανδρίτι), διαχειριστικά στο Φορέα Διαχείρισης Εθνικού Πάρκου Σχινιά.
Παγωτό

thumb|right|230px|Παγωτό φράουλα
Το παγωτό είναι παγωμένο γλύκισμα, το οποίο φτιάχνεται συνήθως από κρέμα και γάλα. Το παγωτό χωρίς γάλα ονομάζεται γρανίτα, και καλύπτει συνήθως τις γεύσεις φρούτων, όπως λεμόνι ή βερίκοκο.

Το νόημα της λέξης "παγωτό" διαφέρει από χώρα σε χώρα. Για να διαχωριστούν διαφορετικές ποικιλίες καί είδη παγωτού, χρησιμοποιούνται όροι όπως παγωμένο γιαούρτι, σορμπέ και τζελάτο.
Λαΐστα Ιωαννίνων

thumb|right|250px| Λαΐστα Ιωαννίνων, 1901
Η Λαΐστα (ή Λάιστα) είναι ορεινό χωριό του νομού Ιωαννίνων και ανήκει στο συγκρότημα των Ζαγοροχωρίων. Είναι χτισμένη σε υψόμετρο 1.020 μέτρων στις πλαγιές της Τύμφης και είναι αρκετά απομακρυσμένη από τα υπόλοιπα χωριά του κεντρικού Ζαγορίου. 

Η Λαΐστα ανήκει στον δήμο Τύμφης και ο πληθυσμός της σύμφωνα με την απογραφή του 2001 είναι 127 κάτοικοι, οι οποίοι ασχολούνται με την κτηνοτροφία, την υλοτομία και τον τουρισμό. Απέχει 80 χλμ από τα Ιωάννινα. 

Ο οικισμός Λάιστα χρονολογείται από το 1580. Κατά τον 18ο και 19ο αιώνα αποτελούσε την μοναδική κωμόπολη του Ζαγορίου. Υπέστη όμως ολοκληρωτική καταστροφή την περίοδο της Κατοχής από τους Γερμανούς. 

Τα τελευταία χρόνια, το χωριό απειλείται έντονες κατολισθήσεις.
Χαβαϊκή γλώσσα

Η Χαβαϊκή γλώσσα ή τα χαβανέζικα (ʻŌlelo Hawaiʻi) είναι μία Πολυνησιακή γλώσσα η οποία πήρε το όνομά της απ΄ το νησί Χαβάη, το μεγαλύτερο της νησιωτικής πολιτείας της Χαβάης. Σήμερα (από το 1978 και μετά) αποτελούν με τα Αγγλικά, τις δύο επίσημες γλώσσες της πολιτείας, αλλά για μεγάλο διάστημα τα χαβανέζικα ουσιαστικά δεν ομιλούνταν, με αποτέλεσμα παρά την επισημοποιήσή τους να θεωρούνται γλωσσα υπό εξαφάνιση. 

Συγκεκριμένα, όταν το 1898 η Χαβάη προσαρτήθηκε στις ΗΠΑ και έχασε την ανεξαρτησία της, επίσημη γλώσσα έγιναν τα αγγλικά και η χρήση των χαβανέζικων αν και δεν απαγορευόταν τυπικά, γενικά "δεν ενθαρρυνόταν". Σταδιακά οι περισσότεροι κάτοικοι του συμπλέγματος άρχισαν να μιλούν μια μικτή γλώσσα, την pidgin της Χαβάης (αγγλικά και διάλεκτοι). Οταν το 1978 απέκτησαν το δικαίωμα να περιληφθούν τα χαβανέζικα στις επίσημες γλώσσες της πολιτείας τους, αυτά ήδη δεν ομιλούνταν ιδιαίτερα και κυριαρχούσε πλέον η γλώσσα pidgin της Χαβάης. Η pidgin της Χαβάης δεν μοιάζει με τα χαβανέζικα και αποτελεί ουσιαστικά μια πρωτόγονη μορφή αγγλικών -μορφή που αναπτύσσεται σαν γλώσσα συναλλαγών σε όλες τις αποικίες με ξενόγλωσσους κατακτητές. Πρόσφατα το ενδιαφέρον για τα χαβανέζικα ανανεώθηκε γιατί θεωρούνται γλώσσα υπό εξαφάνιση αφού υπολογίζεται ότι τα μιλάει μόνον το 2% του πληθυσμού της Χαβάης.
Ζεύγμα

Η Σελεύκεια η επί του Ζεύγματος ή Σελεύκεια η προς Ευφράτη ή απλώς Ζεύγμα "(Ζεῦγμα)" ήταν αρχαία ελληνιστική πόλη στη σημερινή νότιο ανατολική Τουρκία. Η περιοχή εκείνη την εποχή ήταν τμήμα της Άνω Συρίας, ανήκε στο βασίλειο των Σελευκιδών και για ένα διάστημα στο βασίλειο της Κομμαγηνής. Το 80% του αρχαιολογικού χώρου βρίσκεται από το 2000 βυθισμένο στην τεχνητή λίμνη που σχηματίστηκε από το φράγμα Μπιρετσίκ.
Ο Λόρδος Κίτσενερ θέλει εσάς

thumb|Στην αφίσα αναγράφεται: "Βρετανοί: Ο Λόρδος Κίτσενερ θέλει εσάς. Καταταγείτε στον στρατό της χώρας σας! Ο Θεός σώζοι το Βασιλιά"
Ο Λόρδος Κίτσενερ θέλει εσάς (αγγλικά: Lord Kitchener Wants You) είναι αφίσα στρατολόγησης του 1914, σχεδιασμένη από τον Άλφρεντ Λέιτε, με τη μορφή του Υπουργού Στρατιωτικών Λόρδου Κίτσενερ πάνω από την επιγραφή "WANTS YOU" (θέλει εσάς). Πρόκειται για την πιο διάσημη αφίσα επιστράτευσης του Βρετανικού Στρατού κατά τον Α' Παγκόσμιο Πόλεμο. Μια παρόμοια αφίσα χρησιμοποιεί την επιγραφή Your country needs you.
Κασσιανή

Η Κασσιανή, ή Κασ(σ)ία, ή Εικασία, ή Ικασία (μεταξύ 805 και 810 - πριν το 865) ήταν Βυζαντινή ηγουμένη, ποιήτρια, συνθέτρια, και υμνογράφος στην οποία και αποδίδεται το ψαλλόμενο τη Μεγάλη Τρίτη τροπάριο που αρχίζει με τις λέξεις: «"Κύριε η εν πoλλαίς αμαρτίαις περιπεσούσα γυνή..."».

Η ζωή και το έργο της καλύπτονται από μια ασάφεια, ξεκινώντας από το όνομά της, το οποίο απαντάται στις πηγές με τις τέσσερις παραπάνω παραλλαγές. Το πρώτο, Κασσιανή, προέκυψε επειδή ίσως το όνομά της δεν ήταν συνηθισμένο και της δόθηκε όνομα καλογερικό, δηλαδή η θηλυκή μορφή του γνωστού καλογερικού ονόματος Κασσιανός. Το δεύτερο, Κασ(σ)ία, χρησιμοποιείται από την ίδια στην ακροστιχίδα του μοναδικού σωζόμενου κανόνα της. Τέλος, οι δύο τελευταίες παραλλαγές, Εικασία και Ικασία, προέκυψαν από το λάθος ενός αντιγραφέα που προσέθεσε το γράμμα «Ι».

Πρώτος βυζαντινός χρονογράφος που παρέχει στοιχεία περί της ζωής της Κασσιανής είναι ο Συμεών ο Μάγιστρος τον οποίο και ακολουθούν πολλοί άλλοι, μεταξύ δε αυτών ο Λέων ο Γραμματικός, ο Ιωάννης Ζωναράς κ.ά. Η Κασσιανή είναι μία από τους πρώτους μεσαιωνικούς συνθέτες τα έργα των οποίων σώζονται αλλά και μπορούν να ερμηνευτούν από σύγχρονους ειδικούς και μουσικούς. Περίπου 50 από τους ύμνους της έχουν διασωθεί και 23 από αυτούς περιλαμβάνονται στα λειτουργικά βιβλία της Ορθόδοξης Εκκλησίας. Ο ακριβής αριθμός τους είναι εξαιρετικά δυσχερές να προσδιοριστεί καθώς διαφορετικά χειρόγραφα πολλές φορές αποδίδουν τον ίδιο ύμνο σε διαφορετικά πρόσωπα, ενώ συχνά δεν διασώζεται το όνομα του υμνογράφου.

Επιπλέον, σώζονται 789 μη υμνολογικοί της στίχοι. Πρόκειται κυρίως για «γνωμικά», όπως για παράδειγμα το παρακάτω:

«"Απεχθάνομαι τον πλούσιο άντρα που γκρινιάζει σαν να ήταν φτωχός."»

Τιμάται από την Ορθόδοξη Εκκλησία σαν αγία στις 7 Σεπτεμβρίου.
Με το χαλινάρι στο λαιμό

Με το χαλινάρι στο λαιμό (Γαλλικά: La Bride sur le cou) είναι μια Γαλλική κωμωδία του 1961 σε σκηνοθεσία Ροζέ Βαντίμ. Πρωταγωνιστεί η Μπριζίτ Μπαρντό.
Υβέτ, το κορίτσι της ακολασίας

Υβέτ, το κορίτσι της ακολασίας (Γαλλικά: En cas de malheur) είναι μια δραματική Γαλλική ταινία του 1958 σε σκηνοθεσία Κλωντ Ωτάν Λαρά. Στην ταινία, που βασίστηκε στο ομώνυμο μυθιστόρημα του διάσημου Βέλγου συγγραφέα Ζωρζ Σιμενόν, πρωταγωνιστούν οι Μπριζίτ Μπαρντό και Ζαν Γκαμπέν.

== Παραπομπές ==
Γιόχαν Φρίντολφ Χάγκφορς

O Γιόχαν Φρίντολφ Χάγκφορς (Όριματιλα, Φινλανδία 1857 - 1931), ήταν ένας Φινλανδός δημοσιογράφος, μουσικοσυνθέτης και μουσικοκριτικός.

Ο Χάγκφορς συνέθετε για κουαρτέτα, και άλλα μουσικά σχήματα και τραγούδια. Οι πιο γνωστές μουσικές συνθέσεις του είναι ο εθνικός ύμνος των Νήσων Ώλαντ καθώς και το Modersmålets sång που είναι ένα είδος ανεπίσημου ύμνου για τους Σουηδόφωνους Φινλανδούς.
Modersmålets sång

To Modersmålets sång (Σουηδικά: "Τραγούδι της Μητρικής Γλώσσας") είναι μια μουσική σύνθεση γραμμένη στα Σουηδικά, που αποτελεί ένα είδος ανεπίσημου εθνικού ύμνου για τους Σουηδόφωνους Φινλανδούς.

Γράφτηκε από τον Γιόχαν Φρίντολφ Χάγκφορς και παίχτηκε για πρώτη φορά το 1898. Αποτελεί σύνθεση που προοριζόταν για απαγγελία από ανδρική χορωδία.
Ålänningens sång

To Ålänningens sång (Σουηδικά:"Τραγούδι του κατοίκου του Ώλαντ"), είναι ο επίσημος εθνικός ύμνος των νήσων Ώλαντ, που είναι μια αυτόνομη Σουηδόφωνη επαρχία της Φινλανδίας. Οι στίχοι του ύμνου γράφτηκαν από τον Γιον Γκράντελ, και η μουσική συνθέθηκε από τον Γιόχαν Φρίντολφ Χάγκφορς. Ο ύμνος καθιερώθηκε το 1922.
Πετοσφαίριση

Η πετοσφαίριση (κυπριακή διάλεκτος: "πετόσφαιρα", αγγλικά: "volleyball") είναι ένα ομαδικό ολυμπιακό άθλημα, το οποίο παίζεται από ανδρικές και γυναικείες ομάδες των έξι ατόμων.

Επινοήθηκε το 1895 στο Χόλιοκ της Μασαχουσέτης, και στους Ολυμπιακούς Αγώνες εντάχθηκε το 1964 στο Τόκιο. Στην Ελλάδα εποπτεύεται από την Ελληνική Ομοσπονδία Πετοσφαίρισης (ΕΟΠΕ).